Enne ärakolimist Eestist olin tunnistajaks viimsele eesti iludusevalimisele ETV otsestuudios, kus kolm kärbatanud ja suhteliselt umbkeelset naist võistlesid Eesti Missi (Miss Estonia) tiitlile. Mitte, et ma ihkaks  tagasi neid aegu, kus noored, süütud ja blondid plikad pesuväel lavale peksti ja siis keskealised uusrikkad, tatt suust ripakil, omale potentsiaalseid noori märasid saduldamiseks valisid…. lihtsalt kuidagi märkamatult on vist Eesti elust kadunud suurejoonelisus, austus naise ilu vastu, lillekimbud, tantsimine, viisakus…. kõik see, mis naisterahva südame põhjamaises kontekstis ajapikku sulataks. Ninahäälega barbied, keda Eestis "pandavateks", "roogitavateks" ja "normaalse raamiga tädideks" liigitatakse vist ei  eeldagi, et neist saaks tulevikus midagi peale kiirtoidu?